Komission kertomus Euroopan parlamentille ja neuvostolle - Varojärjestelmä nro 3/2002 /* SEK/2002/0473 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE - Varojärjestelmä nro 3/2002 SISÄLTÖ 1. Kuukausittaisten menojen kokonaiskehitys 2. Määrärahojen alustava käyttö 3. Huomautuksia 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioille 16. päivästä lokakuuta 2001 31. päivään tammikuuta 2002 aiheutuneita menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. Määrärahojen alustava käyttö >TAULUKON PAIKKA> 3. SELVITYSOSA 3.1. Määrärahojen täytäntöönpano maaliskuussa 2002 Talousarvion määrärahojen täytäntöönpano rahoitusnäkymien otsakkeen 1 osalta maaliskuussa 2002 (jäsenvaltioiden menot 16.10.2001-31.1.2002) on 26 329,6 miljoonaa euroa eli 59,5 prosenttia määrärahoista. Menot ovat - 257,3 miljoonaa euroa indikaattorin alapuolella alaotsakkeessa 1a (EMOTR:n tukiosaston menot ja eläinlääkintämenot) ja - 23,0 miljoonaa euroa indikaattorin alapuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellisessä kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2001 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Dollarin arvioitu keskikurssi on säilynyt 1. elokuuta 2001-31. tammikuuta 2002 suunnilleen samalla tasolla. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella. Täytäntöönpano ei kuitenkaan ollut yhtenäistä kolmessa huomioon otettavassa menoryhmässä. Erityisesti - kasvituotteiden kohdalla oli ylikäyttöä indikaattoriin nähden, mikä johtui pääasiassa peltokasveista aiheutuneista menoista, - eläintuotteiden kohdalla täytäntöönpano oli indikaattorin alapuolella, mikä johtui enimmäkseen naudanliha-alan sekä lampaan- ja vuohenliha-alan alikäytöstä, - liitännäismenojen kohdalla tilanne vastasi eläintuotteiden tilannetta, ja alikäyttö johtui pääasiassa eläinlääkintä- ja kasvinsuojelutoimenpiteistä. Ero on yleisellä tasolla merkityksetön (- 257,3 milj. euroa, joka vastaa - 0,7 % talousarviosta). Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-10: Peltokasvit // Ero : + 324 milj. euroa (+ 1,8 %) // (menot: 17 103 milj. euroa) (indikaattori: 16 779 milj. euroa) Varainhoitovuoden alussa suurin osa tämän luvun maksuista liittyy suorien tukien maksuihin, jotka on suoritettava 16. marraskuuta 2001 ja 31. tammikuuta 2002 välisenä aikana. Ylikäyttö kolmantena peräkkäisenä kuukautena johtuu pääasiassa pientuottajien ja kesannoinnin tukimaksujen maksutahdin nopeutumisesta verrattuna indikaattorin tasoon, koska jäsenvaltiot ovat voineet noudattaa paremmin pakollisia maksumääräaikoja. Luku B1-11: Sokeri // Ero : + 40 milj. euroa (+ 2,9 %) // (menot: 597 milj. euroa) (indikaattori: 557 milj. euroa) Tämä ylikäyttö indikaattoriin nähden johtuu siitä, että syyskuun puolivälistä lokakuun puoliväliin vuonna 2001 tarjouskilpailutettuja sokerimääriä vietiin tukimaksuin, jotka ylittivät talousarviossa käytetyn keskiarvon. Luku B1-12: Oliiviöljy // Ero : - 54 milj. euroa (- 2,3 %) // (menot: 1 791 milj. euroa) (indikaattori: 1 845 milj. euroa) Indikaattori alittui, koska Kreikka viivästytti oliiviöljyn tuotantotuen ennakkomaksuja. Tilanteen odotetaan tasoittuvan tulevina kuukausina tässä toimenpiteessä arviolta tuettavien määrien perusteella. Luku B1-14: Kuitukasvit ja silkkiäistoukat // Ero : - 45 milj. euroa (- 4,7 %) // (menot: 640 milj. euroa) (indikaattori: 685 milj. euroa) Indikaattori alittui, koska Kreikka viivästytti pellavalle maksettavan tuen ennakkomaksuja. Tilanteen odotetaan tasoittuvan tulevina kuukausina tässä toimenpiteessä arviolta tuettavien määrien perusteella. Luku B1-16: Viini // Ero: - 83 milj. euroa (- 5,9 %) // (menot: 238 milj. euroa) (indikaattori: 321 milj. euroa) Alikäyttö liittyy joissakin jäsenvaltioissa (Espanja, Ranska ja Portugali) esiintyneisiin, tislausta ja rakenneuudistustukia koskeviin maksuviivästyksiin. Luku B1-17: Tupakka // Ero : - 39 milj. euroa (- 4,0 %) // (menot: 569 milj. euroa) (indikaattori: 608 milj. euroa) Alikäyttö liittyy joissakin jäsenvaltioissa (Kreikka ja Espanja) viivästyneisiin tukimaksuihin. Luku B1-21: Naudanliha // Ero : - 107 milj. euroa (- 3,3 %) // (menot: 2 681 milj. euroa) (indikaattori: 2 788 milj. euroa) Alikäyttö johtuu pääasiassa Ranskan erityishankintajärjestelmän maksuviivästyksistä sekä pienemmistä teknisistä, rahoituksellisista ja muista kustannuksista naudanlihan interventio-ostoissa, joiden varastot ovat säilyneet noin 0,25 miljoonassa tonnissa joulukuun puolivälistä. Luku B1-22: Lampaan- ja vuohenliha // Ero : - 87 milj. euroa (- 12,9 %) // (menot: 266 milj. euroa) (indikaattori: 353 milj. euroa) Alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Komissio arvioi tämän vuoksi, että tässä talousarvion luvussa on odotettavissa vuoden loppuun mennessä noin 86 miljoonan euron säästöt. Luku B1-30: Liitteeseen I kuulumattomat tuotteet // Ero : - 22 milj. euroa (- 5,3 %) // (menot: 109 milj. euroa) (indikaattori: 131 milj. euroa) Alikäyttö johtuu jalostettujen maataloustuotteiden, joissa käytetään maito- ja maitotaloustuotteita, suurista vientimääristä, joiden vientitukimaksut olivat kyseisenä ajankohtana alle talousarviossa käytettyjen tasojen, erityisesti rasvattoman maitojauheen osalta. Luku B1-32: Syrjäisimmät alueet ja Egeanmeri // Ero : - 25 milj. euroa (- 10,3 %) // (menot: 62 milj. euroa) (indikaattori: 87 milj. euroa) Alikäyttö johtuu pääasiassa POSEIDOM-, POSEICAN- ja POSEIMA-ohjelmien täytäntöönpanon tilapäisistä viivästyksistä indikaattorin antamiin tuloksiin verrattuna. Alaotsake 1b Luku B1-40: Maaseudun kehittäminen // Ero : - 23 milj. euroa (- 0,5 %) // (menot: 677 milj. euroa) (indikaattori: 700 milj. euroa) Ero suhteessa indikaattoriin on hyvin vähäinen (= 0,5 %). Se johtuu ensisijaisesti epäsuotuisia alueita koskevien ohjelmien sekä uusien maatalouden ympäristönsuojelu-, varhaiseläke- ja metsiensuojeluohjelmien täytäntöönpanon viivästyksistä. 4. PÄÄTELMÄT Määrärahojen täytäntöönpano 31. tammikuuta 2002 Määrärahojen täytäntöönpano maaliskuussa 2002 (jäsenvaltioiden menot 16. lokakuuta 2001-31. tammikuuta 2002) on 26 329,6 miljoonaa euroa eli 59,5 prosenttia määrärahoista. Menot ovat 257,3 miljoonaa euroa indikaattorin alapuolella alaotsakkeessa 1a ja 23,0 miljoonaa euroa alaotsakkeessa 1b. Yleisellä tasolla tosiasiallisten menojen ja indikaattorin välinen ero on molemmissa alaotsakkeissa merkityksetön. Joissakin yksittäisissä luvuissa erot ovat kuitenkin merkittävämpiä. Joidenkin erojen ennakoidaan olevan väliaikaisia, mutta joissakin luvuissa, esimerkiksi lampaan- ja vuohenliha- sekä naudanliha-alalla, alikäytön odotetaan vahvistuvan vuoden loppuun mennessä, ja johtavan näin ollen yleisellä tasolla alikäyttöön vuoden 2002 talousarviossa.